Diari Oficial de la Generalitat Valenciana


Sumari del DOGV 3885, del 24-11-2000 (2000/9241)

RESOLUCIÓ de 10 de novembre de 2000, del director general d'Ensenyaments Universitaris, per la qual es concedixen ajudes al transport universitari per al curs 2000/2001 a la Comunitat Valenciana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9241


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 de novembre de 2000, del director general d'Ensenyaments Universitaris, per la qual es concedixen ajudes al transport universitari per al curs 2000/2001 a la Comunitat Valenciana. [2000/X9241]
  
L'Ordre de 13 de juliol de 2000, de la Conselleria de Cultura i Educació (DOGV núm. 3.810, de 8 d'agost), va convocar ajudes al transport universitari a la Comunitat Valenciana per al curs 2000/2001
  
La Comissió d'Avaluació ha formulat la corresponent proposta de concessió vistes les diferents sol·licituds formulades per associacions d'estudiants universitaris, ajuntaments i empreses.
  
D'acord amb el que disposen les bases octava i novena de l'esmentada ordre i, per delegació del conseller de Cultura i Educació, efectuada en l'Ordre de 13 de juliol de 2000, resolc:
  
Primer
  
Concedir les ajudes al transport universitari corresponent al curs acadèmic 2000/2001, als beneficiaris i en la quantia que s'indica en l'annex I.
  
Segon
  
Denegar les sol·licituds que es relacionen en l'annex II, pels motius que s'hi indiquen.
  
Tercer
  
Esta convocatòria té caràcter plurianual d'acord amb el que establix la disposició addicional tercera de la Llei 10/1998, de 28 de desembre de 1998, de Mesures Fiscals, de Gestió Administrativa i Financera, i d'Organització de la Generalitat Valenciana (DOGV núm. 3.404, de 31.12.1998), per la qual cosa el pagament de l'ajuda es farà en dos fases, d'acord amb els següents tràmits:
  
a) La primera fase, es realitzarà una vegada haja sigut acreditada la realització de l'activitat que fonamenta la concessió de la subvenció i la repercussió d'esta en la quantitat que han de pagar els alumnes, per mitjà de la presentació de la següent documentació original o fotocòpia compulsada, segons convinga:
  
1. Acceptació de la subvenció.
  
2. Manteniment de tercers, visat per la sucursal bancària en què desitja percebre l'import de la subvenció.
  
3. Certificat de compliment de l'activitat subvencionada.
  
4. Certificat acreditatiu d'estar al corrent de les obligacions amb l'Agència Estatal d'Administració Tributària, amb la Hisenda Autonòmica Valenciana i amb la Seguretat Social, d'acord amb l'article 1 de l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
Queden exclosos de la presentació:
  
Els Ajuntaments, d'acord amb l'article 3.2 de l'esmentada ordre.
  
Els beneficiaris que la quantia de la seua ajuda no supere les 300.000 pessetes, d'acord amb l'article 3.5 de l'esmentada ordre.
  
5. Memòria tipus explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.)
  
6. En el cas que el beneficiari siga un municipi o una associació d'estudiants, hauran d'aportar, a més a més, les factures amb l'empresa contractista, i també el contracte firmat amb l'empresa.
  
7. Les associacions d'estudiants hauran d'acreditar el nombre d'associats per mitjà de la presentació d'una còpia compulsada del llibre registre dels noms, cognoms i domicili dels associats.
  
8. En el cas que el beneficiari siga una empresa de transport públic regular permanent d'ús general, hauran d'adjuntar un informe de la delegació d'alumnes corresponent a la universitat de destinació, en què es faça constar el compliment efectiu de l'activitat subvencionada.
  
b) El pagament de l'ajuda corresponent a la segona fase, estarà condicionat a l'existència de consignació pressupostària suficient en l'exercici corresponent a l'any 2001 i s'efectuarà en finalitzar el curs acadèmic 2000-2001, una vegada haja sigut acreditada la realització de l'activitat, per mitjà de la presentació de la documentació indicada en l'apartat a).
  
c) La documentació justificativa de la realització de l'activitat s'haurà de presentar davant la Direcció General d'Ensenyaments Universitaris abans del 15 de desembre de 2000, per a la primera fase, i abans del 15 de juliol de l'any 2001, pel que fa a la segona fase.
  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.
  
Quart
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Quint
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació en el Diari Oficial de la Generalitat Valenciana.